JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
ÜRO mõistab hukka Iisraeli tegevuse Hamasi vastu
EL-is ei mõisteta Iisraeli
Hamas lasi käiku uued relvad
Austria 31-aastane liidukantsler Sebastian Kurz
esines eelmine nädal AJC Global Foorumil
Jeruusalemma Rahvusvahelises Keskuses.
Pärast seda andis ta intervjuu ajalehele Jerusalem Post,
kus tõdes muuhulgas, et EL vajab rohkem arusaamist
Iisraeli olukorrast ja positsioonist rahvusvahelistel foorumitel.
Kurz täpsustas,
et Austria on pühendunud Iisraeli julgeolekule
ja töötab selle nimel nii palju kui võimalik,
arvestades riigi erapooletu positsiooniga.
"Ei meie riigis ega mujal maailmas saa olla kohta antisemitismile,"
rõhutas Kurz.
"Me ei vastuta üksnes selle eest, mida teeme,
vaid ka selle eest, mis tegemata jätame," nentis ta,
viidates Austria minevikule natside ajal.
Liidukantsler kohtus visiidi käigus ka peaminister Netanyahuga
ja käis palvetamas Nutumüüril.
Küsimusele Austria saatkonna kolimise kohta mainis Kurz,
et Jeruusalemma küsimus on Iisraeli ja palestiinlaste vahel veel lahtine.
Kui see lahendatakse,
võtab Austria ka seisukoha saatkonna kolimise suhtes,
ütles Austria liidukantsler Kurz.
ÜRO Peaassamblee mõistis 13. juunil hukka
Iisraeli tegevuse Gaza piiril.
Peaassamblee väitel
oli sõjalise jõu kasutamine liialdatud, ebaproportsionaalne ja meelevaldne.
Alžeeria ja Türgi esitatud eelnõu
võeti vastu 120 poolt- ja 8-vastuhäälega
ning 45 riiki jättis hääletamata.
Samas kiideti heaks ka eelnõu luua rahvusvaheline mehhanism
palestiinlastest tsiviilelanike kaitseks.
USA pani hääletusele resolutsiooni,
kus osasüüdlase ja rahutuste algatajana
mõistetaks hukka ka Hamas,
kuid see jäi liiga väikese häälteenamuse tõttu vastu võtmata.
USA suursaadik ÜROs Nikki Haley mõistis karmilt hukka ÜRO käitumise
ja ütles, et maailmaorgan on moraalselt pankrotis.
Iisraeli peaminister Netanyahu tõdes aga juba enne hääletust,
et juba eelnõu palestiinlastest tsiviilelanike kaitseks
näitab peaassamblee piinlikku olukorda.
Pidev Iisraeli hukkamõistmine ÜRO poolt juba enne hääletust,
on häbiks kogu organisatsioonile
ja röövib tähelepanu palju tähtsamailt asjadelt,
millega rahvusvaheline üldsus tegelema peaks,
tõdes Netanyahu kommentaaris ÜRO otsusele.
Iisraeli sisejulgeoleku eest vastutav organ Shin Bet ehk teisisõnu Shabak,
avalikustas tänavuse I poolaasta statistikat.
Shin Beti teatel on julgeolekuteenistusel õnnestunud
seni aasta esimese poole vältel nurjata ca 250 olulist terrorirünnakut.
Sealhulgas enesetapurünnakud, pussitamised, atentaadid
ja rünnakud Molotovi kokteilidega. Terrorismioht on siiski laialt levinud,
hõlmates pea kõiki piirkondi, mida kontrollib Palestiina omavalitsus.
Üheks kasvava terrorismi põhjuseks
peab Shin Bet PO makstavaid lopsakaid preemiaid
õnnestunud terroirünnakute eest.
"Samas on meie luuretöö pidevalt paranenud
ja oleme arendanud mitmeid toimivaid mehhanisme,
mille abil suudame jälgida aktiivseid islamiäärmuslasi.
Nii on meil õnnestunud ennetada juba niigi suur hulk rünnakuid,"
mainis Shin Beti esindaja.
Kõige hullemad olevat siiski nn üksildased hundid,
kes ei pea sidet teiste aktivistidega,
vaid plaanivad ja tegutsevad üksi ja ettearvamatute tagajärgedega.
USA valitsus läkitab kaks tähtsat diplomaati
Lähis-Ida ummikus olukorra lahendamist arutama.
Lähis-Ida erisaadik Jason Greenblatt
ja president Trumpi väimees Jared Kushner
peaksid külastama Lähis-Ida jaanipäeva paiku, 22.-23. juunil.
Lisaks Iisraeli peaministrile kohtuvad nad ka Jordaania,
Saudi-Araabia, Egiptuse ja Qatari valitsejatega.
Palestiina omavalitsuse esindaja Nabil Abu Rudeineh,
kes on ka president Abbasi isiklik abi, ütles intervjuus Ynetile,
et säärane tulevane kõneluste puudutamine
on juba ette nurjumisele määratud.
See olevat vaid ajaraiskamine, kuna ei arvesta palestiinlaste huve
ega saa seega palestiinlaste toetust.
"New Yorgis koostatud plaanid, mille sihiks on avalikustada
juba ette mõttetu plaan, ei saavuta midagi."
PO on süstemaatiliselt keeldunud läbirääkimistest
USA valitsuse esindajataga pärast seda,
kui president Trump tunnustas mullu detsembris Jeruusalemma
Iisraeli jagamatuks pealinnaks
ja kolis tänavu 14. mail sinna oma suursaatkonna.
Märtsis alanud nn Suure Naasmismarsi ajal ja hiljem
on Hamas võtnud Iisraeliga peetavas võitluses
kasutusele täiesti uued relvad.
Kümned tuhanded inimesed püüti tuua Gaza-Iisraeli piirist läbi murdma
ning Iisraeli poole, küladesse ja kibutsitesse tungima.
Tervikuna ei toonud üritus Hamasi loodetud tulemust
ja nii lasid nad käiku kuid varem arendatud ja testitud uued meetodid -
tuulelohed, õhupallid ja droonid
ehk mehitamata õhusõidukid või kopterid.
Nendega hakati lennutama Iisraeli põleva vedelikuga anumaid,
mis maandudes peaaegu alati maastiku- ja metsapõlenguid tekitasid.
Neid on saadetud viimastel kuudel mitmeid tuhandeid
ja kuigi Iisraeli armeel on õnnestunud neist suur osa hävitada,
on kohale jõudnud tuulelohed ja õhupallid suurt kahju tekitanud.
Neid on maandunud põldudele, metsadesse ja looduskaitsealadele,
mille tulemusel on hävinenud
mitmete tuhandete hektarite suurustel maaaladel taimestik.
Moslemite paastukuu ramadaani auks
neljapäeval, 14. juunil ehk Eid al Fitri päeval,
lubas Hamas lennutada 5000 palli ja tuulelohet
nende väitel okupeeritud palestiinlaste maadele ehk Iisraeli aladele.
Nii head tulemust ei saavutatud,
kuid reedel, 15. juunil, tekkis siiski ca 20 uut põlengut
Gaza lähedal asuvate kibutsite ja külade äärealadel.
Pikalt kestnud põud ja tugev tuul levitasid põlengud kiiresti
mitmetekümnete hektarite suurusele maaalale,
enne kui tuletõrje ja vabatahtlikud need kustutada suutsid.
Iisrael on palunud rahvusvahelisel üldsusel
Hamasi tegevus ka selles vallas hukka mõista, kuid seni tulemusteta.
Saksamaa parlament kiitis heaks armee pakutud miljardi eurose fondi,
millega Saksa armee hangib Iisraelilt mehitamata õhusõidukeid.
Tehing kinnitati Iisraeli peaministri Berliini-visiidi käigus.
Hange puudutab Heron-TP luuredrooni
ja hinnanguliselt toimetatakse need Saksamaale 2025. aastaks.
Sellised olid tänased uudised.
Paluge rahu Jeruusalemmale, Iisraelile ja selle rahvale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee